අම්බලන්ගොඩ නගර සභාව විසින් සංවිධානය කරන ලද නගරාධිපති කුසලාන ආරාධිත පාසල් පන්දු වාර 20 ක්‍රිකට් තරගාවලියේ අවසන් මහා තරගය හෙට (12) අම්බලන්ගොඩ මහජන ක්‍රීඩාංගණයේදී පැවැත්වේ.තරගාවලියේ අවසන් පුර්ව තරගවලදී මාදම්පේ විදුහල පරාජය කළ අම්බලන්ගොඩ ජී.ද එස්.කුලරත්න විදුහල සහ දේවානන්ද විද්‍යාලය පරාජය කළ කරන්දෙණිය මධ්‍ය මහා විද්‍යාලය අවසන් මහා තරගය සඳහා සුදුසුකම් ලබා ගත්තේය. ‍මේ සඳහා ආරාධිත පාසල් 16ක ක්‍රිකට් කණ්ඩායම් සහභාගිවිය.නගරාධිපති නිතිඥ අරුණ ප්‍රදීප් සහ නගර සභා ක්‍රිකට් සංගමයේ ප්‍රධාන පුහුණුකරු අශෝක කුමාර යන මහත්වරුන්ගේ ප්‍රධානත්වයෙන් හෙට තරගය පැවැත්වේ..